**Ministru kabineta noteikumu projekta “Noteikumi par kapitāla ieguldījumiem komersantos, kuru darbību ietekmējusi Covid-19 izplatība” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta mērķis ir atbalstītu komersantus, kuriem ir pagaidu grūtības, jo to darbību uz pārejošu laika posmu ir negatīvi ietekmējusi vīrusa Covid-19 izplatība, kā arī atbalstīt komersantus, kuri ir gatavi pielāgot vai būtiski pārveidot savu līdzšinējo biznesa modeli vīrusa Covid-19 ietekmes rezultātā.  Noteikumu projekts stājas spēkā pēc tam, kad Eiropas Komisija ir pieņēmusi lēmumu par pasākuma atbilstību Eiropas Savienības iekšējam tirgum. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts saskaņā ar Attīstības finanšu institūcijas likuma 12.panta ceturto daļu un saskaņā ar Covid-19 infekcijas izplatības seku pārvarēšanas likuma 42.pantu, lai atbalstītu komersantus, kuriem ir pagaidu grūtības, jo to darbību uz pārejošu laika posmu ir negatīvi ietekmējusi vīrusa Covid-19 izplatība, kā arī atbalstīt komersantus, kuri ir gatavi pielāgot vai būtiski pārveidot savu līdzšinējo biznesa modeli vīrusa Covid-19 ietekmes rezultātā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā Covid-19 izplatību pasaulē un izsludināto ārkārtas situāciju valstī no 2020.gada 12.marta ar mērķi ierobežot Covid-19 izplatību ārkārtējās situācijas spēkā esamības laikā (Ministru kabineta 2020. gada 12. marta rīkojums Nr. 103 "Par ārkārtējās situācijas izsludināšanu".), valstī ir vērojama negatīva ietekme uz ekonomikas attīstību, kuras ilgums un apmēri vēl ir grūti prognozējami.  Covid-19 krīzes ietekmes uz Latvijas uzņēmumiem risināšanai ir apstiprinājis vairākus krīzes finanšu instrumentus:   1. apgrozāmo līdzekļu aizdevumi:   Ministru kabineta 2020.gada 19.marta noteikumi Nr.149 “Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība”;   1. individuālās garantijas:   Ministru kabineta 2020.gada 19.marta noteikumi Nr.150 “Noteikumi par garantijām saimnieciskās darbības veicējiem, kuru darbību ietekmējusi Covid-19 izplatība”;   1. portfeļgarantijas:   Ministru kabineta 2020.gada 24.marta noteikumi Nr.155 “Grozījumi Ministru kabineta 2017.gada 5.septembra noteikumos Nr.537 “Noteikumi par potfeļgarantijām sīko (mikro), mazo un vidējo komersantu kreditēšanas veicināšanai””.  Tāpat īstermiņa eksporta kredītu garantiju jomā ir atļauts līdz 2020.gada 31.decembrim sniegt eksporta kredīta garantijas uzņēmumiem neatkarīgi no debitora valsts saskaņā ar Ministru kabineta 2020.gada 14.aprīļa noteikumiem Nr.206 “Grozījumi Ministru kabineta 2016.gada 20.decembra noteikumos Nr.866 „Īstermiņa eksporta kredīta garantiju izsniegšanas noteikumi komersantiem un atbilstošām lauksaimniecības pakalpojumu kooperatīvajām sabiedrībām””.  Attiecībā uz pašu kapitāla instrumentiem pašreizējā situācija ir tāda, ka Fondu fonda (2014.-2023.gada Eiropas Savienības fondu plānošanas periods) ietvaros ir noslēgti 10 komandītsabiedrību līgumi līdz 95 miljoniem *euro*, kuru ietvaros ir atbalstāmi riska kapitāla pasākumi sīkiem (mikro), maziem un vidējiem uzņēmumiem. Publiski līdzfinansēto fondu mērķis ir pirmssēklas, sēklas kapitāla, sākuma kapitāla un izaugsmes kapitāla ieguldījumu veikšana komersantā, finansējot to izveidi un produktu vai pakalpojumu attīstību, ieviešanu tirgū, jaunu tirgu apgūšanu, tai skaitā arī veikt turpmākos ieguldījumus. Iepriekš minēto izveidoto fondu ietvaros attiecīgi var turpināt veikt investīcijas, finansējot tās no Eiropas Reģionālās attīstības fonda, kur turklāt Eiropas Komisijas ierosinātie plānotie grozījumi Eiropas Parlamenta un Padomes 2013. gada 17. decembra Regulā (ES) Nr. [1301/2013](http://eur-lex.europa.eu/eli/reg/2013/1301/oj/?locale=LV) par Eiropas Reģionālās attīstības fondu un īpašiem noteikumiem attiecībā uz mērķi "Investīcijas izaugsmei un nodarbinātībai" un ar ko atceļ Regulu (EK) Nr. Nr. [1080/2006](http://eur-lex.europa.eu/eli/reg/2006/1080/oj/?locale=LV) , un Eiropas Parlamenta un Padomes 2013. gada 17. decembra Regulas (ES) Nr. [1303/2013](http://eur-lex.europa.eu/eli/reg/2013/1303/oj/?locale=LV), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu, atļaus veikt ieguldījumus, kuru mērķis ir arī likviditātes problēmu risināšana, kā arī atļaus atbalstīt uzņēmumus, kuriem ir radušās finanšu grūtības dēļ vīrusa Covid-19 krīzes, bet šīs grūtības nebija konstatējamas uz 2019.gada 31.decembri.  Šo fondu ietvaros nav atļautas investīcijas uzņēmumos, kas neatbilst sīkā (mikro), mazā un vidējā uzņēmuma statusam, tādejādi lielajiem uzņēmumiem, kurus arī ir ietekmējusi Covid-19 krīze, ir nepieciešams pasākums, lai risinātu to pagaidu grūtības, jo to darbību uz pārejošu laika periodu ir negatīvi ietekmējusi vīrusa Covid-19 izplatība, kā arī tos lielos uzņēmumus, kuri gatavi pielāgot vai būtiski pārveidot savu līdzšinējo biznesa modeli vīrusa Covid-19 ietekmes rezultātā.  Noteikumu projekts izstrādāts, ievērojot Eiropas Komisijas 2020.gada 19.marta Komisijas paziņojumu (C(2020)1863)) “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (C (2020) 1863, ar grozījumiem 2020.gada 3.aprīlī (C(2020) 2215 un 2020.gada 8.maijā C(2020) 3156 (*Communication from the Commission temporary framework for state aid measures to support the economy in the current Covid-10 outbreak*) (turpmāk tekstā – Eiropas Komisijas paziņojums)  Ar šo Noteikumu projektu tiek izstrādāta jauna kapitāla investīciju programma, kuras ietvaros tiks izveidots alternatīvo ieguldījumu fonds, kas darbosies uz komerciāliem principiem: 1) ieguldījumi tiks veikti uz *pari passu* nosacījumiem starp publisko ieguldītāju un privātajiem ieguldītājiem. T.i., ieguldījumi tiks veikti uz vienādiem noteikumiem un abu kategoriju dalībnieki iesaistās vienlaicīgi;  2) publiskajiem un privātajiem ieguldītājiem ir tādi paši riski, kā arī vienāds subordinācijas līmenis attiecībā uz to pašu riska kategoriju. Zaudējumu gadījumā tie tiek segti proporcionāli starp ieguldītājiem. Realizēšanas ieņēmumu no ieguldījumiem sadales principi tiek noteikti, savstarpēji vienojoties publiskajam ieguldītājam ar privātajiem ieguldītājiem, tajā paredzot, ka fonda pārvaldnieks, kas ir sabiedrība Altum, stimulam gūt peļņu, saņem noteiktu atlīdzību, tādejādi pasākums uzskatāms par tirgus apstākļiem atbilstošs;  3) fonda pārvaldes īstenošanai fonda pārvaldniekam, kas ir sabiedrība Altum, tiek segtas pārvaldības izmaksas, nosakot procentuālu likmi gadā, kas tiek noteikta savstarpēji vienojoties publiskajam ieguldītājam un privātajiem ieguldītājiem, bet nepārsniedzot noteikto maksimālo robežvērtību, kas ir 3% gadā no fonda kopējā kapitāla. Salīdzināšanai pārvaldības maksai tiek izmantots slieksnis, kas noteikts Baltijas Inovāciju fonda darbības modeļa pamatā. Ja Eiropas Investīciju fondam pārvaldības maksa ir 0,85% gadā investīciju periodā un 0,80% gadā pēc-investīciju periodā, sabiedrības Altum vadības maksa gadā būs zemāka, t.i., plānojot, ka pārvaldības maksa būs 0.65% gadā no parakstītā kapitāla investīciju periodā un 0.60% gadā pēc investīciju periodā, kā arī plānojot, ka papildus maksai līdz noteiktam slieksnim varēs tikt segtas pārvaldības izmaksas (kopā slieksnis līdz 2% gadā) (ekspertu pakalpojumi attiecībā uz *due diligence*, darījumu strukturēšanu, investīciju novērtēšanu, juridiskie pakalpojumi, auditi u.c.), kur šī noteiktā robežvērtība atbilst industrijas praksei, un ja veicamās izmaksas pārsniegtu šo robežvērtību 2% gadā no fonda parakstītā kapitāla investīciju periodā vai no kopējās investīciju summas pēc investīciju perioda, tad pirms šādu izdevumu veikšanas ir jāsaņem fonda Konsultatīvās padomes, kuru veido pārstāvji no fonda visiem dalībniekiem, piekrišana;  4) fonds tiks pārvaldīts komerciāli, fonda pārvaldnieks pieņems lēmumus par ieguldījumiem uz peļņu orientētā veidā;  5) par fonda neatkarīgo privāto ieguldītāju var kļūt jebkurš privāts ieguldītājs, kurš atbildīs fonda pārvaldnieka sagatavotajai informācijai;  6) par jaunā fonda izveides pamatu tiek izmantoti darbības principi, kas tiek piemēroti Eiropas Investīciju fonda pārvaldītajam Baltijas Inovāciju fondam, kurš izveidots starp Eiropas Investīciju fondu un Latvijas, Lietuvas un Igaunijas valstu nacionālajām attīstības finanšu iestādēm.  Fonds darbosies paralēli Baltijas Inovāciju fondam, ar to nekonkurējot, jo Baltijas Inovāciju fonda ieguldījumu stratēģija paredz kapitāla ieguldījumus un kvazi-kapitāla ieguldījumus pamatā mazos un vidējos uzņēmumos, kā arī tas ir vērsts uz visām trīs Baltijas valstīm, nevis tikai uz Latvijas uzņēmumiem, un būtiskākais faktors, ka jaunā fonda mērķis ir veikt augstāka riska ieguldījumus komersantos dēļ vīrusa Covid-19 krīzes, salīdzinot ar Baltijas Inovāciju fonda fokusu, kura ietvaros tiek veicinātas izaugsmes kapitāla investīcijas uzņēmumos.  Saskaņā ar Noteikumu projektu lielo uzņēmumu finansēšanai tiek piešķirts publiskais finansējums 50 miljoni *euro*, kuri tiks ieguldīti jaunā fonda kapitālā. Fondā publiskais finansējums nepārsniedz 50 procentus no kopējā Fonda kapitāla  Krīzes darba grupā 2020.gada 6.maijā vienojās, ka valsts budžets līdz 25 miljoniem *euro* var tikt novirzīti lielajiem uzņēmumiem, kuru darbība ir ietekmējusi vīrusa Covid-19 izplatība un kuriem ir konstatējamas finanšu grūtību pazīmes. Saskaņā ar Komisijas paziņojumu par pamatnostādnēm par valsts atbalstu grūtībās nonākušu nefinanšu uzņēmumu glābšanai un pārstrukturēšanai (Eiropas Savienības Oficiālais Vēstnesis, 2014.gada 31.jūlijs, Nr. C 249/1), lielajiem uzņēmumiem, kuri ir nonākuši finanšu grūtībās, pārstrukutrēšanās atbalstu var piešķirt, individuāli to notificējot Eiropas Komisijai. Šādus uzņēmumus nefinansēs fonda ietvaros, jo tiem ir piemērojama cita valsts atbalsta saņemšanas kārtība. Tādejādi šis Noteikumu projekts nenosaka valsts atbalsta piešķiršanas kārtību uzņēmumiem, kuri ir nonākuši finanšu grūtībās, jo konkrētie nosacījumi tiek noteikti atbilstoši konkrētajam gadījumam, to skaņojot ar Eiropas Komisiju.  Ir plānots, ka fondā kapitālieguldījumus veic valsts fondēto pensiju shēmas līdzekļu pārvaldnieki (līdz 50 miljoniem *euro*), tādejādi veidojot fondu sākotnēji 100 miljonu *euro* apjomā. Iespējami arī citi neatkarīgi privātie ieguldītāji, kuri atbildīs prasībām un atbalstīs definēto ieguldījumu stratēģiju, ko izstrādās fondu pārvaldnieks par prasībām publiski informējot, piemēram, iesniedzot informāciju Finanšu nozares asociācijai.  Par jaunā kapitāla fonda pārvaldnieku saskaņā ar Covid-19 infekcijas izplatības seku pārvarēšanas likuma tiek noteikta sabiedrība Altum.  Fonda pārvaldnieks un fonda investori jeb dalībnieki slēgs komandītsabiedrības līgumu, kurā cita starpā, ņemot vērā šīs nozares praksi un plānoto darījumu riskus, tiks noteikti samērīgas peļņas un zaudējumu sadales principi. Lai nodrošinātu stimulus fonda pārvaldniekam veikt kvalitatīvas investīcijas ar finansiālu atdevi, līgumā tiks paredzētas iespējas pārvaldniekam gūt papildu peļņu.  Fonda pārvaldē pārvaldnieks izmantos labāko praksi, tostarp savā darbībā piemēros Eiropas riska kapitāla asociācijas izstrādātās vadlīnijas.  Minimālais privātais līdzfinansējuma apmērs tiek noteiks ieguldījuma līmenī, paredzot, ka privātais līdzfinansējums ieguldījuma līmenī ir vismaz 50%.  Finanšu instrumenti:   1. ieguldījumi uzņēmuma pamatkapitālā. Ieguldījumus plānots veikt, fondam vienojoties ar esošo kapitāldaļu turētājiem par uzņēmuma tirgus vērtību vai, ja fonds ieguldījumu veic, iegādājoties uzņēmuma kapitāldaļas biržā (Nasdaq Baltic Baltijas oficiālajā saraksts, Baltijas otrais saraksts vai First North akciju saraksts), uzņēmuma tirgus vērtība tiks noteikta atbilstoši tā akciju cenai biržā. Investīcijas realizēšana ir paredzama 4-5 gadus pēc tās veikšanas. 2. ieguldījumi uzņēmuma pamatkapitālā kopā ar citu privāto investoru, kredītiestādi vai citu privāto kapitāla fondu, veicot paralēlo ieguldījumu, tādējādi kopā kā investoru grupai gūstot būtisku ietekmi pār uzņēmumu, tā iekšējiem procesiem, ilgtermiņa darbības stratēģiju un vīrusa COVID-19 krīzes radīto seku likvidēšanu. Ieguldījumu plānots veikt, fondam vienojoties ar esošo kapitāldaļu turētājiem par uzņēmuma tirgus vērtību vai, ja fonds ieguldījumu veic iegādājoties uzņēmuma kapitāldaļas biržā (Nasdaq Baltic Baltijas oficiālajā saraksts, Baltijas otrais saraksts vai First North akciju saraksts), uzņēmuma tirgus vērtība tiek noteikta atbilstoši tā akciju cenai biržā. Piesaistot vienu vai vairākus līdzinvestorus, kopējais investīcijas apjoms vienā uzņēmumā kā investoru grupai var pārsniegt fonda maksimālās investīcijas izmēru 10 miljonus euro. Investīcijas realizēšana tirgū ir paredzama 4-5 gadus pēc tās veikšanas. 3. ieguldījumi uzņēmumu kvazi-kapitālā. Fonds plāno piešķirt uzņēmumam subordinēto aizdevumu, nodrošinājumā reģistrējot ķīlu uz vairākuma daļu (vismaz 50% + 1 balss) no uzņēmuma kapitāldaļām. Ja uzņēmums nepilda finanšu saistības, fondam ir tiesības pārņemt tam par labu ieķīlātās kapitāldaļas, konvertējot kapitālā aizdevuma summu. Konvertācija ir iespēja arī pie citiem nosacījumiem, par to Fondam vienojoties ar esošajiem kapitāldaļu turētājiem. Aizdevuma atmaksas termiņš līdz pieciem gadiem. 4. ieguldījumus korporatīvajās obligācijās, tajā skaitā konvertējamās. Fonds pirmreizējā tirgū plāno iegādāties obligācijas ar nosacījumu, ka tās tiek kotētas Nasdaq Riga biržā. Fonds vienosies ar uzņēmumu par obligāciju privāto izvietojumu vai iegādāsies tās obligāciju publiskajā piedāvājumā ar nosacījumu, ka uzņēmums veiks visas nepieciešamās darbības, lai obligācijas tiktu iekļautas Nasdaq Baltic Baltijas regulētajā tirgū vai First North obligāciju sarakstā. Fondam ir tiesības iegādātās komersanta obligācijas realizēt sekundārajā tirgū, tai skaitā ārpus biržām (OTC tirgū).   Ieguldījumu atmaksas katram no iepriekš minētajiem finanšu instrumentiem var atšķirties (atkarībā no ieguldījumu veida šī atdeve (atmaksas) var būt augstāka vai zemāka). Fonda pārvaldnieks piemēro katram uzņēmuma atbilstošāko finanšu instrumentu vai to kombināciju. Fonds, veicot ieguldījumu komersantā, iegūst būtisku ietekmi pār komersantu un tā darbības procesiem, izmantojot iepriekš minētos finanšu instrumentus vai to kombinēšanu.  Fonda kapitāla instrumenti lielajiem uzņēmumiem būs pieejami situācijās, kad ir pamatota ar COVID-19 izplatību saistītās krīzes negatīvā ietekme uz uzņēmuma darbību, kā rezultātā uzņēmums izpilda vismaz vienu no šādiem kritērijiem: uzņēmuma kopējais apgrozījums 2020.gada jebkuros trīs secīgos mēnešos salīdzinājumā ar 2019.gada attiecīgo periodu ir krities par vismaz 30%; uzņēmuma pircēju un pasūtītāju parādi 2020.gada jebkuros trīs secīgos mēnešos salīdzinājumā ar 2019.gada attiecīgo periodu ir pieauguši par vismaz 30%, uzņēmums 2020.gadā ir pieredzējis būtisku izejvielu piegādes kavēšanos vai atcelšanu; uzņēmums 2020.gadā ir pieredzējis būtisku izejvielu apmaksas nosacījumu maiņu, kā rezultātā negatīvi ietekmēta tā naudas plūsma; uzņēmums 2020.gadā ir pieredzējis būtiski atceltu klientu pasūtījumu skaitu; uzņēmums 2020.gadā ir pieredzējis būtisku pircēju un/vai pakalpojumu ņēmēju skaita samazinājumu, uzņēmums 2020.gadā ir pieredzējis darbaspēka nepietiekamību darbinieku pašizolācijas dēļ, kā rezultātā ir spiests daļēji vai pilnībā pārtraukt saimniecisko darbību u.c. Minētie kritēriji noteikti, ņemot vērā citās krīzes atbalsta programmās noteikto, kā arī ievērojot Eiropas Komisijas sniegto informāciju sarunās, notificējot krīzes garantiju un krīzes aizdevumu programmu.  Finansējumu fonda ietvaros nepiešķir uzņēmumam, ja tas bija nonācis finanšu grūtībās uz 2019.gada 31.decembri saskaņā ar Regulā Nr.651/2014 2.panta 18.punktā noteikto, pārbaudot tos uzņēmumam un tā saistītajiem uzņēmumiem (grupai).  Noteikumi attieksies arī uz lauksaimniecības, kā arī uz zvejniecības un akvakultūras nozaru uzņēmumiem.  Neraugoties uz Covid-19 ietekmi, ieguldījumi tiks sniegti dzīvotspējīgu investīciju projektu realizēšanai. Veicot ieguldījumus komersantos, sabiedrība Altum vērtēs to ekonomisko dzīvotspēju, pamatojoties uz sagatavoto biznesa plānu (uzņēmuma produkta / pakalpojuma raksturojumu, noieta un rentabilitātes, un finansiālās atdeves potenciālu), kā arī ņemot vērā izstrādāto plānu, kā risināt vīrusa Covid-19 radīto iespaidu uz uzņēmuma saimniecisko darbību. Tāpat fonda pārvaldnieks veiks novērtējumu par katra ieguldījuma skaidru un reālu izejas stratēģiju (tos pārdodot stratēģiskajiem investoriem, finanšu investoriem, akciju pircējiem publiskās emisijas ietvaros, MBO).  Programma ir vērsta uz ekonomiski dzīvotspējīgiem un labi pārvaldītiem uzņēmumiem, kā arī, piesakoties finansējumam, tiem jādemonstrē, ka ieguldījums ir kopējās valsts interesēs, t.i., uzņēmums darbojas industrijās ar augstu pievienoto vērtību, nodarbina lielu skaitu cilvēku un veic augstas VSAOI un IIN iemaksas valsts budžetā, nodarbojas ar inovācijām un/vai ražo inovatīvus produktus, sistēmiski nozīmīgs uzņēmums noteiktā nozarē/sektorā u.c.  Uzņēmumiem atbilstoši Noteikumu projektam ir noteikti dažādi ierobežojumi līdz fonda ieguldītā finansējuma pilnībā atmaksai, piemēram, attiecībā uz valdes locekļu atalgojumu, dividenžu izmaksu, citu nesaistīto uzņēmumu līdzdalības iegūšanu un citi ierobežojumi. Tāpat uzņēmumam, gan piesakoties finansējumam, gan tā atmaksas laikā būs jāinformē par to, kā saņemtais ieguldījums atbalsta komersanta saimniecisko darbību saskaņā ar Eiropas Savienības mērķiem un valsts saistībām, kas attiecas uz zaļo un digitālo transformāciju, tostarp saskaņā ar Eiropas Savienības mērķi līdz 2050.gadam panākt klimatneitralitāti.  Atbilstoši Eiropas Komisijas paziņojumam ir noteiktas minimālās likmes, kas ir jāpiemēro ieguldījumiem obligācijās un kvazi-kapitāla ieguldījumiem. Ņemot vērā, ka ir iestrādāts mehānisms, ar ko rada pakāpeniskus stimulus veikto ieguldījumu atmaksāšanai, tad piemērojamās kredītrisku robežas atkarībā no tā, kurš ir ieguldījuma atmaksas gads, pakāpeniski palielinās. Tādejādi aizdevumu (t.sk. obligāciju), kurus plānots konvertēt, kredītrisku robeža ir no 250 bāzes punktiem (pirmajā gadā) līdz 700 bāzes punktiem (sestajā/septītajā gadā), kurai pieskaita bāzes likmi, ko publicē Eiropas Komisija. Ja kvazi-kapitāla ieguldījums (aizdevums) un obligācijas nav plānots konvertēt un šī nepieciešamā aizdevuma vai obligāciju summa nepārsniedz 8.4% no uzņēmuma apgrozījuma 2019.gadā vai tā nepārsniedz 2/3 no uzņēmuma izdevumiem par atalgojumu, tad attiecīgi minimālās likmes tiek noteiktas, ka bāzes likmei, kuru publicē Eiropas Komisija pieskaita bāzes punktus atkarībā no tā kurš ir ieguldījuma atmaksas gads, t.i., no 250 bāzes punktiem (pirmajā gadā) līdz 400 bāzes punktiem (sākot no ceturtā gada līdz sestajam gadam).  Fonda plānotais investīciju periods ir noteikts līdz diviem gadiem, jo atbilstoši nozares praksei pārvaldnieka padziļināta uzņēmuma un tā projekta dzīvotspējas vērtēšanu var veikt pat vairāku mēnešu garumā (piemēram, ieguldījuma kapitālā investīciju gadījumā).  Paredzēts fonda ietvaros atbalstīt ne vairāk 20 līdz 30 investīcijas.  Noteikumu projekts nosaka fondu darbības termiņu līdz 7 gadiem (ar iespēju pagarināt par vienu gadu) kopš komandītsabiedrības līguma noslēgšanas brīža.  Programmas īstenošanai paredzēts valsts budžeta finansējums 50 000 000 *euro*. Valsts budžeta finansējumam būs piemērojams Covid-19 infekcijas izplatības seku pārvarēšanas likuma 25. un 42. pants. Minētais tiks noteikts sagatavotajā Ministru kabineta rīkojuma projektā “Par rezerves kapitāla palielināšanu”.  Programmas ietvaros veiktais valsts budžeta ieguldījums sabiedrībā Altum nepārsniegs Eiropas Komisijas 09.06.2015 lēmumā “Par valsts atbalstu SA.36904 (2014/N) noteikto ieguldījuma apjomu, kas norādīts lēmuma 121.punktā. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, sabiedrība “Altum” |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti komersanti, sabiedrība “Altum”. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam ir labvēlīga ietekme uz ekonomiku kopumā, jo tas paredz mazināt Covid-19 izraisītas krīzes sekas un veicina ekonomisko aktivitāti.  Sabiedrības mērķgrupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | | 2020.gads | | Turpmākie trīs gadi (*euro*) | | | | | |
| 2021. | | 2022. | | 2023. | |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru  2022. gadam | |
| 1 | | 2 | 3 | 4 | 5 | 6 | 7 | 8 | |
| 1. Budžeta ieņēmumi | | 0 | 0 | 0 | 0 | 0 | 0 | 0 | |
| 2. Budžeta izdevumi | | 0 | 50 000 000 | 0 | 0 | 0 | 0 | 0 | |
| 2.1. valsts pamatbudžets | | 0 | 50 000 000 | 0 | 0 | 0 | 0 | 0 | |
| 2.2. valsts speciālais budžets | | 0 | 0 | 0 | 0 | 0 | 0 | 0 | |
| 2.3. pašvaldību budžets | | 0 | 0 | 0 | 0 | 0 | 0 | 0 | |
| 3. Finansiālā ietekme | | 0 | -50 000 000 | 0 | 0 | 0 | 0 | 0 | |
| 3.1. valsts pamatbudžets | | 0 | -50 000 000 | 0 | 0 | 0 | 0 | 0 | |
| 3.2. speciālais budžets | | 0 | 0 | 0 | 0 | 0 | 0 | 0 | |
| 3.3. pašvaldību budžets | | 0 | 0 | 0 | 0 | 0 | 0 | 0 | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | +50 000 000 | X | 0 | X | 0 | 0 | |
| 5. Precizēta finansiālā ietekme | | X | 0 | X | 0 | X | 0 | 0 | |
| 5.1. valsts pamatbudžets | | 0 | 0 | 0 | 0 | |
| 5.2. speciālais budžets | | 0 | 0 | 0 | 0 | |
| 5.3. pašvaldību budžets | | 0 | 0 | 0 | 0 | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | | Programmas finansējums tiks ieguldīts kapitāla fonda kapitālā, lai finansētu pārvaldnieka pārvaldības izmaksas, veiktu ieguldījumus komersantos un finansētu kredītrisku izdevumus (ieguldījumu vērtības samazinājumu vērtēšanas vai pārvērtēšanas rezultātā). | | | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Amata vietu skaita izmaiņas | | Projekts šo jomu neskar. | | | | | | | |
| 8. Cita informācija | | Alternatīvā ieguldījumu fonda finansēšanai nepieciešamais finansējums, kas nepārsniedz 50 000 000 *euro*, tiks nodrošināts no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”.  Tiks sagatavots Ministru kabineta rīkojuma projektu “Par rezerves kapitāla palielināšanu”, kas paredzēs finanšu līdzekļu piešķiršanu no programmas 02.00.00 „Līdzekļi neparedzētiem gadījumiem” un ieskaitīšanu akciju sabiedrības "Attīstības finanšu institūcija Altum" rezerves kapitālā. | | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Līdz ar Noteikumu projektu Ministru kabinetā tiek iesniegts Ministru kabineta rīkojuma projekts “Par rezerves kapitāla palielināšanu” |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Atbalsta programma tiks saskaņota ar Eiropas Komisiju. |
| 2. | Citas starptautiskās saistības | Projekts šo jomu neskar. |
| 3. | Cita informācija | Ministru kabineta noteikumi atbilst:   * Komisijas 2014. gada 17. jūnija Regula (ES) Nr. [651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. panta (turpmāk – Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV)); * Komisijas 2014. gada 25. jūnija Regula (ES) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (turpmāk – Komisijas regula Nr. 702/2014); * Eiropas Komisijas 2020.gada 19.marta Komisijas paziņojums (C(2020)1863)) “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šādas Eiropas Savienības tiesību aktu prasības:   1. Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV); 2. Komisijas regula Nr. 702/2014; 3. Komisijas paziņojums. | | |
| A | B | C | D |
| *Komisijas regulas Nr 702/2014 2. panta 26. punkts* | *Noteikumu projekta 5.punkts* | *Ieviests pilnībā* | *Neparedz stingrākas prasības.* |
| *Komisijas regulas Nr.*[*651/2014*](http://eur-lex.europa.eu/eli/reg/2014/651/oj/?locale=LV) *2.panta 24.punkts* | *Noteikumu projekta 5.punkts* | *Ieviests pilnībā* | *Neparedz stingrākas prasības.* |
| *Komisijas regulas Nr.*[*651/2014*](http://eur-lex.europa.eu/eli/reg/2014/651/oj/?locale=LV) *2.panta 72.punkts* | *Noteikumu projekta 6.punkts* | *Ieviests pilnībā* | *Neparedz stingrākas prasības.* |
| *Komisijas regulas Nr. 702/2014 1. pielikuma 3. panta 3. punktā* | *Noteikumu projekta 7.punkts* | *Ieviests pilnībā* | *Neparedz stingrākas prasības.* |
| *Komisijas regulas Nr.*[*651/2014*](http://eur-lex.europa.eu/eli/reg/2014/651/oj/?locale=LV) *1. Pielikuma 3. panta 3. punkts* | *Noteikumu projekta 7.punkts* | *Ieviests pilnībā* | *Neparedz stingrākas prasības.* |
| *Komisijas regulas Nr.*[*651/2014*](http://eur-lex.europa.eu/eli/reg/2014/651/oj/?locale=LV) *2.panta 18.punkts* | *Noteikumu projekta 23.4.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *3.3.sadaļas 27bis punkts* | *Noteikumu projekts 27., 28.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *44.punkts* | *Noteikumu projekta*  *2., 16., 17., 22., 23.-25.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *45.punkts* | *Noteikumu projekta 16.-22., 24.-25., 29.-33.punkts* | *Ieviests pilnībā* | *Neparedz stingrākas prasības.* |
| *Komisijas paziņojums 46.punkts* | *Noteikumu projekta*  *2., 5., 16. punkts* | *Ieviests pilnībā* | *Neparedz stingrākas prasības.* |
| *Komisijas paziņojums 47.punkts* | *Noteikumu projekta 26.-27.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *48.punkts* | *Noteikumu projekta 28.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *49.punkts* | *Noteikumu projekta*  *2., 22.-24.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *50.punkts* | *Noteikumu projekta 22.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *52.punkts* | *Noteikumu projekta*  *16.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *53.punkts* | *Noteikumu projekta 17.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *54.punkts* | *Noteikumu projekta*  *25.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *55.punkts* | *Noteikumu projekta*  *12., 15., 16., 17., 18., 20., 21., 29., 30., 31.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *56.punkts* | *Noteikumu projekta 21., 28.-31.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *57.punkts* | *Noteikumu projekta*  *21., 29.-31.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *58.punkts* | *Noteikumu projekta*  *21., 29.-31.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *60.punkts* | *Noteikumu projekta*  *16., 18.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *61.punkts* | *Noteikumu projekta*  *29.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *63.punkts* | *Noteikumu projekta*  *30.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *64.punkts* | *Noteikumu projekta*  *31.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *65.punkts* | *Noteikumu projekta*  *16.-18., 20., 21.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *66.punkts* | *Noteikumu projekta*  *20.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *67.punkts* | *Noteikumu projekta*  *21.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *68.punkts* | *Noteikumu projekta*  *21.puntks* | *Ieviests pilnībā* | *Neparedz stingrākas prasības.* |
| *Komisijas paziņojums*  *70.punkts* | *Noteikumu projekta*  *20.-21.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *71.punkts* | *Noteikumu projekta*  *16. -17.punkts 33.6.apakšpunkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *73.punkts* | *Noteikumu projekta*  *33.2.apakšpunkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *74.punkts* | *Noteikumu projekta*  *33.1.apakšpunkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *76.punkts* | *Noteikumu projekta*  *6.punkts*  *33.3.apakšpunkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *77.punkts* | *Noteikumu projekta*  *33.5.apakšpunkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *78.punkts* | *Noteikumu projekta*  *33.4.apakšpunkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *79.punkts* | *Noteikumu projekta*  *22.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *80.punkts* | *Noteikumu projekta*  *22.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *81.punkts* | *Noteikumu projekta*  *22.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *82.punkts* | *Noteikumu projekta*  *37.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *83.punkts* | *Noteikumu projekta*  *36.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *84.punkts* | *Noteikumu projekta*  *38.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *85.punkts* | *Noteikumu projekta*  *34.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *86.punkts* | *Noteikumu projekta*  *35.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *89.punkts* | *Noteikumu projekta*  *43.punkts* | *Ieviests pilnībā* | *Neparedz stingrākas prasības.* |
| *Komisijas paziņojums*  *91.punkts* | *Noteikumu projekta*  *28.punkts* | *Ieviests pilnībā* | *Neparedz stingrākas prasības.* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, sabiedrība Altum. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Ekonomikas ministrijas un akciju sabiedrības Altum esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Ekonomikas ministrs J.Vitenbergs

Vīza:

Valsts sekretāra p.i.

Valsts sekretāra vietniece Z. Liepiņa

Bergholde, 67013203

Liene.Bergholde@em.gov.lv